kardosdrur/scandi-wiki huggingface dataset:
Målerås glasbruk

Målerås glasbruk AB, også kendt som Mats Jonasson Målerås, er et glasværk i Målerås i Nybro kommune, Kalmar län i Småland i det sydlige Sverige. Glasværket blev grundlagt i 1890 som Målerås, og ligger i det område af Småland, der kaldes Glasriget. Målerås stod over for lukning i 1970'erne, men Mats Jonasson og 13 andre lokale indbyggere samlede en startkapital sammen på 250.000 svenske kronor, fik yderligere 100 aktionærer og et banklån, og startede den nye virksomhed op i 1981.

Referencer

Eksterne henvisninger 
 Målerås glasbruks hjemmeside 
 glasriket.se: Målerås bruks historie , hentet 12. september 2017 

Småland
Glasværker i Glasriget
Seværdigheder i Kalmar län
Etableret i 1890
Nybro glasbruk

Nybro glasbruk () er et glasværk i Nybro i Nybro kommune, Kalmar län i Småland i Sverige.

Nybro glasværk, der er grundlagt i 1935, ligger i det område af Småland, der kaldes Glasriget.

Efter at være drevet som familiefirma i tre generationer blev firmaet krævet konkurs 2007 med henvisning til situationen på eksportmarkederne. Firmaet blev derefter overtaget af nogle ansatte. Ledelsen af selskabet deles mellem Åke Ernstsson og Johan Lindgren. Fram til konkursen fortsatte man med egen glasblæsning, men i begyndelsen startede de nye ejere ikke nogen egen produktion, først og fremmest på grund af at glasovnen bedømdes at være i for dårlig stand. I stedet fokuserede man på at købe glas fra andre bruk og udelukkende stå for efterbearbejdning og salg.

Eksterne henvisninger 
 Nybro Glasbruks hjemmeside

Småland
Glasværker i Glasriget
Etableret i 1935
Pukeberg glasbruk

Pukeberg glasbruk () er et glasværk i Nybro i Nybro kommune, Kalmar län  i Småland i Sverige. 

Pukeberg glasbruk, der er grundlagt i 1871 af glasblæsermestrne C.W. Nyström och J.E. Lindberg fra Kosta glasbruk. Glasbruket ligger i det område af Småland, der kaldes Glasriget.

De to glasblæsemestre knyttede kontakt med landmanden, Jonas Bergstrand, som ejede den jord ved Pukeberg, hvor glasbruket opførtes.

Efter en tid blev Nyström ene ejere af glasbruket. Da Nyström måste begære glasbruket konkurs i 1894 opkøbtes virksomheden af Böhlmarks lampefabrik i Stockholm, der længe havde været brukets største kunde. Efter en brand i 1893 opførtes en ny hytte med moderne udrustning. Med omkring 100 ansatte blev bruket i 1890'erne et af landets største glasbruk. Pukeberg glasbruk voksede yderligere som følge af stor eksport i perioden 1905–30 mens ingeniør Erik Löthner var chef. En ny hytte opførtes i 1913.

Pukebergs tidligste produktion bestod først og fremmest af flasker och husholdningsglas. Snart indledtes produktionen af lampeglas, lampekupler og petroleumsbeholdere til petroleumlamper, som Böhlmark var aftagere af. Tidigt gjorde man også pressglas (tallerkner, assietter, skåle, drikkeglas, vinglas, sukkerskåle og flødekander og lysestager).

Den første del af navnet Pukeberg indeholder det dialektale ord för 'overnatuligt væsen, djævel'. Efterledet henviser til et bjerg i nærheden, og navnet kan tolkes som "det skrækindjagende bjerg".

Pukeberg glasbruk er nedlagt som selvstændigt glasværk og i dag findes "Designarkivet", Linnéuniversitetets uddannelser på Riksglasskolan, "Ateljéhus Pukeberg", restauranten "Hyttsillen", Glasbutik, Galleri Svalan (åbent om sommeren), hemslöjdskonsulenter og belysningsfirmaet "Zero" i bruks bygningerne.

I 2013 købtes ejendommenn Pukeberg glasbruk af familiefirmaet OG-bygg från Nybro. Det gamle bruket er fortsat hjemsted for nye kreativa aktiviteter.

Eksterne henvisninger 

 Pukeberg Glasbruks hjemmeside

Småland
Nedlagte glasværker i Glasriget
Seværdigheder i Kalmar län
Etableret i 1871
Rosdala glasbruk

Rosdala glasbruk () er et glasværk i Norrhult i Uppvidinge kommune, Kronobergs län i Småland i Sverige.

Rosdala glasværk, der er grundlagt i 1895, ligger i det område af Småland, der kaldes Glasriget. I 1998 ophørte produktionen. I begyndelsen af 2000-tallets første tiår indledtes glasblæsning imidlertid atter i Rosdala, nu i den tidligere smedje.

Eksterne henvisninger 

 lansstyrelsen.se: Om Rosdala glasbruk , hentet 1. september 2017, 

Småland
Glasværker i Glasriget
Etableret i 1895
Ophørt i 1998
Sandviks glasbruk

Sandviks glasbruk () var et glasværk i Hovmantorp i Lessebo kommune, Kronobergs län i Småland i Sverige.

Sandviks glasværk, der blev grundlagt i 1889, lå i det område af Småland, der kaldes Glasriget. I 1978 havde glasbruket omkring 140 ansatte. I 1990 indgik bruket i fusionen Orrefors Kosta Boda AB, der i 1997 blev en del af Royal Scandinavia. På trods af meget voldsom modstand fra de ansatte lukkede glasværket i 2004.

Der var efterfølgende rygter om at New Wave Group, der siden 2005 har ejet Orrefors Kosta Boda AB, arbejdede med planer om at genåbne dele af Sandviks glasværk, dette er imidlertid ikke realiseret.

Referencer 

Småland
Nedlagte glasværker i Glasriget
Industrihistorie
Etableret i 1889
Ophørt i 2004
Bygninger, konstruktioner og anlæg i Kronobergs län
SEA glasbruk

SEA glasbruk () var et glasværk i Kosta i Lessebo kommune, Kronobergs län i Småland i Sverige. 

SEA glasbruk, der blev grundlagt i 1956, lå i det område af Småland, der kaldes Glasriget. SEA glasbruk indgik i fusionen Orrefors Kosta Boda AB i 1990, der i 1997 blev overtaget af Royal Scandinavia og fra 2005 af New Wave Group AB.

Eksterne henvisninger 
 glasriket.se: SEA Glasbruks Historia , hentet 12. september 2017 

Småland
Nedlagte glasværker i Glasriget
Etableret i 1956
Ophørt i 1990
Skrufs glasbruk

Skrufs glasbruk () er et glasværk i Skruv i Lessebo kommune, Kronobergs län i Småland i Sverige.

Skruf glasværk, der er grundlagt i 1897, ligger i det område af Småland, der kaldes Glasriget. Produktionen har først og fremmest bestået af service- og pynteglas i kali- og helkrystalmasse. Glasbruket havde i 1978 omkring 100 ansatte.

Glasbruket blev nedlagt i 1981, men blev overtaget af fire glasarbejdere, der driver bruket videre i håndværksmæssige former.

Referecer

Litteratur 
 Glasboken, Carl F. Hermelin & Elisabeth Welander
 De formade 1900-talet - design a-ö af Eva Atle Bjarnestam.

Eksterne henvisninger 
 Skrufs glasbruks hjemmeside
 glasriket.se: Skrufs Glasbruks Historia , hentet 12. september 2017 

Småland
Glasværker i Glasriget
Etableret i 1897
Isenkramproducenter
Seværdigheder i Kronobergs län
Strömbergshyttan

Strömbergshyttan er et glasværk i Hovmantorp i Lessebo kommune, Kronobergs län i Småland i Sverige. 

Strömbergshyttan, der er grundlagt i 1876, ligger i det område af Småland, der kaldes Glasriget. Glasværket slukkede ovnen i 2008, og produktionen overførtes til Bergdala glasbruk i Hästebäck i Lessebo kommune, men salgslokalet i Strömbergshyttan er bibeholdt. Det nye varemærke er "Bergdala Studioglas", der er en kombination af "Bergdala Design" og "Studioglas Strömbergshyttan".

I 2017 overtog et dansk par Strömbergshyttan og indrettede værkstedslokalerne til loppemarkedet "60-talet" med hovedvægt på møbler fra 1960'erne. Nær Strömbergshyttan ligger Hyllsjö.

Referencer

Eksterne henvisninger 
 "60-talets" hjemmeside 
 Om loppis "60-talet" på Facebook

Småland
Seværdigheder i Kronobergs län
Bygninger, konstruktioner og anlæg i Kronobergs län
Nedlagte glasværker i Glasriget
Etableret i 1876
Ophørt i 2008
Transjö hytta

Transjö hytta () er et glasværk i Transjö syd for Kosta i Lessebo kommune, Kronobergs län i Småland i Sverige. 

Transjö hytta, der er grundlagt i 1982, ligger i det område af Småland, der kaldes Glasriget

I Transjö fandtes 1870–1950 et planglasbruk. År 1979 startede Ann Wolff og Wilke Adolfsson Transjö Stenhytta i ett tidligere kornmagasin i Transjö. Stenhytten var virksom til 1983.

Transjö Hytta blev grundlagt i 1982 af glasblæsermæstrene og -kunstnerne Sven-Åke Carlsson og Jan-Erik Ritzman sammen med Ann Wolff og Dirk Bimberg i en bygning vid Lyckebyån, der i planglasbrukets tid blev anvendt som sliberi.

Glasakademi 

I mere end tyve år har Transjö hytten modtaget elever fra hele verden som lærlinge i deres værksted. Den danske glaskunstner Peter Kuchinke, der driver Glasmageriet i Mygdal ved Hjørring, er én af de danske elever, der har deltaget på glasakademiet.

Referencer

Eksterne henvisninger 
 Transjö Hyttans hjemmeside, hentet 12. september 2017 
 About us på Transjö hyttans hjemmeside, hentet 12. september 2017 
 glasriket.se: Transjö Hyttas Historia , hentet 12. september 2017 

Småland
Glasværker i Glasriget
Bygninger, konstruktioner og anlæg i Kronobergs län
Åfors glasbruk

Åfors glasbruk () var et glasværk i Eriksmåla i Emmaboda kommune i Kalmar län i Småland i Sverige.

Åfors glasbruk, der blev grundlagt i 1876, lå i det område af Småland, der kaldes Glasriget.
I 1978 blev glasværket opkøbt af Upsala-Ekeby AB og 1990 af Orrefors Kosta Boda AB, der i 1997 indgik i Royal Scandinavia. I 2005 blev Kosta-Boda overtaget af den svenske koncern New Wave Group.

I 1978 var der omkring 150 ansatte. I februar 2012 varslede koncernen nedlægning af bruket på baggrund af problemer i verdensøkonomien, og sommeren 2013 ophørte al virksomhed.

Referencer

Eksterne henvisninger 
 Kosta Bodas hjemmeside
 Om Åfors glasbruk 

Småland
Nedlagte glasværker i Glasriget
Bygninger, konstruktioner og anlæg i Kalmar län
Etableret i 1876
Ophørt i 2013
Mary's

Mary's er et moderne arkadecenter, der ligger på strøget i Vejle. 

Første etape af Mary's åbnede 2. februar 2008. Anden etape skulle være åbnet i 2009, men blev dog ramt af den verdensomspændte finanskrise. I juli 2011 bliver 2. etape af Mary's anlagt som en ny strøggade, der ikke indeholder alle elementer fra den oprindelige plan.

Mary's har siden åbningen haft problemer med at fylde de 50 lejemål ud og har på nuværende tidspunkt 10. august 2011 8 butikker samt 2 restauranter.

Mary's er integreret i den oprindelige bybebyggelse i Vejle, hvilket gør det arkitektonisk interessant. En lignende tilgang kan ses i indkøbscentret Spinderiet i Valby, hvor den oprindelige bebyggelse ligeledes er genbrugt. Yderligere er Mary's prydet med moderne kunst og en strømmende underlægningsmusik, der er baseret på moderne forsking på shopping-området.

Mary's fungerer som et alternativ til strøget og byens store shoppingcenter Bryggen, der ligeledes åbnede i 2008. De to centre ligger i hver deres ende af gågaderne i Vejle.

Indkøbscentre i Danmark
Bygninger, konstruktioner og anlæg i Vejle
Virksomheder i Vejle
Etableret i 2008
Bennungen

Bennungen er en kommune i landkreis Mansfeld-Südharz i den tyske delstat Sachsen-Anhalt. Den ligger nord for bjergområdet Kyffhäuser og 13 km vest for landkreisens administrationsby Sangerhausen.

Bennungen er kendt tilbage til 1112.
Chavo Guerrero

Chavo Guerrero, Sr. (Født Salvador Guerrero Yañez den 7 januar 1949 - 11. februar 2017) var en professionel wrestler. Han er kendt for hans arbejde med American Wrestling Association (AWA) og World Wrestling Entertainment og for at være faderen til Chavo Guerrero, Jr. Han er den ældste søn af Gory Guerrero, Og den part af den kendte Guerrero Familie

Eksterne henvisninger 
 
 

Wrestlere fra USA
Colin Delaney

Colin Matthew Delaney (født 7. september 1986) er en amerikansk professional wrestler fra Rochester, New York. Han har kontrakt med World Wrestling Entertainment under brandet ECW. I de sidste år, Har Delaney wrestled for andre forbund CHIKARA, NWA Upstate, NWA Empire, Pro Wrestling Ohio, UWA Hardcore Wrestling, 2cw, Og Combat Zone Wrestling under navnet Colin Olsen. Han er Ikke længere under Kontrakt for WWE.

Eksterne henvisninger 

 

Wrestlere fra USA
Jack & Jones

Jack & Jones er en dansk butikskæde med mere end 1000 butikker på verdensplan, der sælger tøj af samme navn. Jack & Jones produceres af den jyske tøjkoncern Bestseller.

Mærket Jack & Jones blev introduceret af Bestseller i 1990, mens den første butik åbnede i 1991 i Norge. Målgruppen er mænd i alderen 16-30 år, og stilen er moderne og afslappet såkaldt casual wear.
Mest kendt er nok kædens jeans, hvoraf størstedelen designes af italienske designere på Bestsellers jeansfabrik i Italien.

Butikker i Danmark 
Pr. 08. November 2022:

Eksterne henvisninger 
 Jack & Jones' officielle hjemmeside
 Bestsellers officielle hjemmeside

Noter 

Etableret i 1986
Tøjmærker
Tøjbutikskæder i Danmark
Bestseller A/S
Trevor Immelman

Trevor John Immelman (født 16. december 1979) er en sydafrikansk golfspiller, der opnåede sit hidtil største resultat, da han vandt 2008-udgaven af US Masters.

Trevor Immelman blev født i Cape Town og prøvede første gang at spille golf som femårig. I 1999 blev han professionel og spillede på den europæiske Challenge Tour, indtil han i 2001 fik plads på Europatouren. Han har siden vundet fire turneringer på denne tour, heriblandt to år i træk South African Open (2003 og 2004). Han har også vundet tomandsturneringen for landshold sammen med Rory Sabbatini (2003), men den største sejr fik han, da han på Augusta-banen højst overraskende vandt US Masters med tre slag foran forhåndsfavoritten Tiger Woods. Immelman tog imidlertid føringen fra førstedagen og var med 11 slag under banens par tre slag bedre end den næstbedste efter tredjedagen. Da samtidig Woods ikke havde en af sine bedste turneringer, gjorde det ikke noget særligt, at Immelman på sidstedagen måtte nøjes med en score på tre over par.

Eksterne henvisninger 
 Profil på Europatourens hjemmeside 
 Profil på PGA Tourens hjemmeside 

Golfspillere fra Sydafrika
European Business Register

European Business Register (EBR) er et netværk af virksomhedsregistre drevet af registreringsmyndighederne fra de fleste europæiske lande. EBR giver adgang til officielle virksomhedsinformationer fra de europæiske lande der deltager i netværket.

Med adgang til EBR kan man søge på virksomheder eller på personer tilknyttet virksomheder. EBR kan levere en virksomhedsprofil med informationer om eksempelvis virksomhedsnavn, registreringsnummer, nuværende status, adresse, land, mv. Der udbydes desuden forskellige rapporter afhængigt af land og virksomhed.

I Danmark udbydes adgang til EBR via det Centrale Virksomhedsregisters hjemmeside.

Henvisninger 
 EBR.org 
 Cvr.dk 

Erhvervsliv
Informationskataloger
Spanske Nederlande

De Spanske Nederlande var navnet på den del af det historiske Nederlandene, der efter delingen af landet i 1581 opstod mod syd og dækkede nogenlunde det nuværende Belgien. Landet eksisterede, til Nederlandene igen blev samlet efter Wienerkongressen i 1815.

Spanske Nederlande kendes også under navnet de Østrigske Nederlande og de Sydlige Nederlande i senere perioder af landets eksistens.

Historie 
I 1482 havde Filip 1. af Kastilien arvet Nederlandene efter sin mor. Filip var hertug af Burgund og af den habsburgske slægt. Han blev senere kortvarigt konge af Spanien, og efterhånden blev den spanske styre af Nederlandene en belastning. Dette skyldtes dels en hård beskatning, dels en modvilje i dele af Nederlandene mod den katolske intolerance. Den nordlige del af riget gjorde derfor oprør og blev selvstændige i 1581.

Derefter blev den sydlige del kaldt De Spanske Nederlande. Området blev styret af en statholder for den spanske konge. Efter den spanske arvefølgekrig i starten af det 18. århundrede overgik landet til østrigsk styre (og blev følgelig kaldt De Østrigske Nederlande) i 1713. Østrigerne fik problemer med at styre området, og i 1790 havde østrigerne reelt mistet kontrollen efter et oprør, der skabte en kortvarig belgisk stat. Østrigerne genvandt herredømmet, men måtte allerede i 1794 afgive landet til franske revolutionære, der midlertidigt sad på magten, indtil Wienerkongressen efter Napoleonskrigene skabte plads til at genforene landet i et samlet Nederland.

Forhenværende europæiske lande
Belgien
Etableret i 1556
Ophørt i 1581
Europa i 1500-tallet
Europa i 1600-tallet
Europa i 1700-tallet
Belgiere
Mavedans

Mavedans er det danske udtryk for orientalsk dans.

Mavedans siges at være én af verdens ældste danseformer. Den stammer fra Den Arabiske Halvø, det gamle Persien og Nordafrika. Traditionelt danses den også i Tyrkiet. Hvert land har sine dansetraditioner, som kan variere meget fra egn til egn. Op mod 100 stilarter kan dokumenteres. Hertil kommer, at hver enkelt landsby ofte har sine egne traditioner, når det gælder bevægelser, trinvariationer, dragter, musik og udtryk. Da europæiske rejsende kom til Orienten i 1800-tallet og så mavedans, havde de aldrig set noget lignende. På den tid i Europa kendte man slet ikke til danse, som havde bevægelser med underkrop og bækken på samme måde som i mavedans. De døbte den mavedans, på engelsk bellydance, på fransk danse du Ventre og på tysk Bauchtanz – mest fordi man var så fascineret af den bølgende mave. Det er dog en ret misforstået betegnelse. Som de fleste ved, danser man ikke kun med maven. Faktisk er bækkenet og hofterne de vigtigste kropsdele i dansen, mens mave, skuldre, hoved, arme og hænder også danser med. På arabisk kaldes dansen for raqs sharqi (رقص شرقي) som direkte betyder orientalsk dans.

I dag kan man se nogle af de dygtigste mavedansere i Egypten, Libanon, Syrien, Tunesien, Marokko, Tyrkiet og Pakistan. I nogle lande Mellemøstlige lande er det dog forbudt af kulturelle årsager og andre steder er det snarere en ny fritidsinteresse, som i Danmark. Her er der mange kvinder (og også få mænd) der danser mavedans.

Mavedans er er et rigtig godt alternativ til aerobic og fitness. Først og fremmest er det en skånsom motionsform, som giver minimal risiko for skader og slid på knæ og ryg. Alle kan danse mavedans uanset deres kondition. Der kræves ingen forudsætninger – på nær lysten til at begynde. Hele kroppen røres, når man danser. Man træner kondition, koordination, smidighed og muskelstyrke på én gang. Især ryg-, side- og mavemusklerne bliver hurtigt smidige og spændstige. Konditionsmæssigt svarer en times intens mavedans til en times aerobic. De sitrende ryst øger blodcirkulationen og er med til at forebygge blodpropper og hjerte- karsygdomme. Sidegevinsterne er mange: Skærpet koncentrationsevne, bedre koordinering, øget kropsbevidsthed og større kropskontrol. De fleste kvinder bliver også mere tilfredse med deres udseende, når de danser mavedans. Det skyldes måske især, at der lægges meget vægt på at træne en flot holdning. Den rette ryg bliver hurtigt en naturlig del af ens hverdag, også når man ikke danser. Det giver ikke bare stærkere rygmuskler, men også en stolt og sikker udstråling, som ens omgivelser hurtigt bemærker.

Dans
Tyrkiets kultur
Arabisk kultur
Brescia Calcio

Brescia Calcio er en italiensk fodboldklub fra byen Brescia i Lombardiet. Klubben blev grundlagt i 1911 under navnet Brescia Football Club.

Historie 
Brescia er den klub i Italien, der har ligget flest sæsoner i Serie B, der er den næstbedste række i italiensk fodbold. Klubben har dog også flere gange været oppe at vende i Serie A. Fra starten i 1911 skulle man helt op til 1981, før Brescia rykkede ud af Serie B og dermed for første gang befandt sig uden for de to bedste rækker. Siden 1985 har klubben atter været at finde skiftevis i Serie A og Serie B. I 2001 opnåede man den hidtil bedste placering med en syvendeplads.

Brescia har kun få gange deltaget i europæiske turneringer, og det har aldrig været i nogen af de mest prestigefyldte. De bedste resultater er sejr i den nu nedlagte Anglo-Italian Cup i 1994 og en finaleplads mod Paris Saint-Germain i den også nedlagte UEFA Intertoto Cup.

Gennem tiden har flere af fodboldhistoriens allerstørste navne spillet for Brescia. Mange af dem var dog kun i klubben i korte perioder i starten eller i slutningen af deres karrierer. I begyndelsen af 2000-tallet spillede en helt ung Andrea Pirlo i Brescia, først i ungdomsafdelingen og siden på førsteholdet. Han spillede i en halv sæson side om side med Roberto Baggio, Ballon d'or vinderen fra 1993, der sluttede sin karriere af med fire succesfulde år i Brescia. Baggio nåede også at spille sammen Josep Guardiola, der af to omgange spillede 24 Serie A kampe for Brescia. Blandt andre af de kendte spillere, der har spillet i klubben kan nævnes Luca Toni, Gheorghe Hagi, Alessandro Altobelli, Luigi Di Biagio, Eugenio Rizzolini, Andrea Caracciolo, Dario Hübner og Ivano Bordon.

Trøjer og logo 
 

Brescias spilletrøjer er mørkeblå med et karakteristisk stort, hvidt V ned over brystet. Oprindeligt spillede man i en blå/orange stribet trøje, men man skiftede hurtigt til en mørkeblå trøje med en bred hvid stribe. Det store V blev første gang brugt på trøjerne i 1927, da Brescia flyttede til et nyt stadion, der var bygget af klubben Virtus. Gennem mange år skiftede designet en del mellem helt blå og forskellige udgaver af V'et og hvide striber. Siden 1991 har V'et været et fast element, bortset fra i 2010/11 sæsonen, hvor man bruget en speciel 100-års jubilæumstrøje.

Klubbens logo kombinerer det hvide V med en løve. Det har skiftet udseende en del gange, men disse elementer er bibeholdt.

Stadion 
Klubbens hjemmebane er Stadio Mario Rigamonti i Brescia. Mario Rigamonti var en af de spillere, der omkom i den flyulykke, der i 1949 udslettede det nærmest uovervindelige Torinohold Grande Torino. Rigamonti var født i Brescia og nåede at spille enkelte kampe for sin fødebys klub.

Eksterne henvisninger 
 Brescia Calcio – klubbens officielle website

 
Etableret i 1911
Fodboldklubber i Italien
DFI

Forkortelsen DFI har flere betydninger og kan henvise til flere artikler:

 Det Danske Filminstitut
 Development Flight Instrumentation
 Den Frivillige Indsatsstyrke
 DFI Inc. - Computerproducent
Ostehaps

Ostehaps eller Lillebror Ostehaps er et osteprodukt, som er lanceret af mejeriproducenten Arla Foods. Ostehaps er et rektangulært stykke smelteost, som er populært blandt yngre børn, da den er meget mild. Osten fremstilles af forskellige ostetyper produceret af Arla Foods på Birkum Ost i Birkum ved Odense, og det årlige salg ligger på omkring 40 millioner stk. 

Ostehapsen blev oprindeligt produceret som en eksportvare beregnet til det amerikanske marked under navnet Cheesesticks, hvor det viste sig succesfuldt. Derfor blev den introduceret på det danske marked i 1986  under navnet Buko Ostehaps, for siden at skifte navn til Lillebror Ostehaps.

Eksterne kilder og henvisninger 

 Lillebror Ostehaps på Arla.dk 

Haps
Arla Foods
Byer i Storbritannien

Dette er en alfabetisk liste over byer i det Forenede Kongerige Storbritannien og Nordirland, som har opnået officiel status som city, hvilket ofte indebærer, at der er en katedral i byen; den samme status kan dog også opnås ved andre kriterier. En stor befolkning er dog ikke nok i sig selv, og derfor har nogle towns (f.eks. Reading, Dudley), der ikke har opnået status af city, en op til ti gange større befolkning end de mindste cities (f.eks. Wells, Ely).

England 
 Bath  (Bath Abbey var domkirke i 1090 - 1539)
 Birmingham
 Bradford
 Brighton and Hove (ingen anglikansk domkirke)
 Bristol
 Cambridge (ingen anglikansk domkirke) 
 Canterbury
 Carlisle
 Chelmsford
 Chester
 Chichester
 Coventry
 Derby
 Durham
Eastbourne
 Ely
 Exeter
 Gloucester
 Hereford
 Kingston upon Hull (ingen anglikansk domkirke) 
 Lancaster (ingen anglikansk domkirke)
 Leeds (ingen anglikansk domkirke)
 Leicester
 Lichfield
 Lincoln
 Liverpool
 City of London
 Manchester
 Newcastle upon Tyne
 Norwich
 Nottingham (ingen anglikansk domkirke)
 Oxford
 Peterborough
 Plymouth (ingen anglikansk domkirke)
 Portsmouth
 Preston (ingen anglikansk domkirke)
 Ripon
 Salford (har en katolsk, men ikke en anglikansk domkirke)
 Salisbury
 Sheffield
 Southampton (ingen anglikansk domkirke)
 St Albans
 Stoke-on-Trent (ingen anglikansk domkirke)
 Sunderland (ingen anglikansk domkirke)
 Truro
 Wakefield
 Wells
 Westminster (Westminster Abbey var domkirke i 1540 - 1556)
 Winchester
 Wolverhampton (ingen anglikansk domkirke)
 Worcester
 York

Skotland 
 Aberdeen
 Dundee
 Edinburgh
 Glasgow
 Inverness
 Perth
 Stirling

Wales 
 Bangor
 Cardiff
 Newport
 St Asaph
 St David's
 Swansea (ingen anglikansk domkirke)

Nordirland 
 Armagh
 Belfast
 Lisburn
 Londonderry
 Newry

Se også 
 Byer i Republikken Irland

Henvisninger 

 
Storbritannien